Na temelju članka 54. stavka 2. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članak 110. Zakona o komunalnom gospodarstvu „Narodne novine“ broj 68/18, 110/18, 32/20) i članka 32. stavak 1. podstavak 15. Statuta Općine Unešić („Službeno glasilo Općine Unešić“ broj 3/21), Općinsko vijeće Općine Unešić na svojoj 3. sjednici održanoj dana 29. prosinca 2021. godine. donosi

ODLUKU

o zajedničkom obavljanju poslova komunalnog redara

Članak 1.

Općina Unešić je suglasna da se obavljanje poslova komunalnog i poljoprivrednog redara, zajednički organizira u suradnji s Općinom Ružić, temeljem ove Odluke i posebnog Sporazuma o suradnji.

Članak 2.

Obavljanje komunalnog i poljoprivrednog redarstva podrazumijeva provođenje važećih odluka o komunalnom redaru Općina potpisnica Sporazuma, obavljanje svih ostalih poslova koji su u skladu s pozitivnim propisima Republike Hrvatske stavljeni u nadležnost komunalnog redara kao i druge vrste poslova za koje je uobičajeno da ih obavljaju komunalni i poljoprivredni redari.

Članak 3.

Međusobni odnosi Općine Unešić i Općine Ružić u zajedničkom organiziranju obavljanja poslova iz članka 1. ove Odluke uredit će se posebnim Sporazumom.

Sporazumom iz stavka 1. ovog članka urediti će se financiranje, organizacija poslova i druga pitanja od značaja za rad zajedničkog komunalnog redara.

Članak 4.

Ovlašćuje se općinski načelnik Općine Unešić za potpisivanje Sporazuma iz stavka 1. ove Odluke po stupanju na snagu ove Odluke te istovjetne Odluke Općinskog vijeća Općine Ružić.

Članak 5.

Stupanjem na snagu ove Odluke prestaje važiti Odluka o zajedničkom obavljanju poslova komunalnog redarstva s Gradom Šibenikom (KLASA: 363-02/16-01/18, URBROJ: 2182/07-16-01, Službeni vjesnik Šibensko-kninske županije, broj: 01/17).

Članak 6.

Ova Odluka stupa na snagu osmog dana od dana objave, a objavit će se u „Službenom glasilu Općine Unešić“.

KLASA: 363-01/21-01/001

URBROJ: 2182/07-01/1-21-1

Unešić, 29. prosinca 2021.

 OPĆINSKO VIJEĆE

 OPĆINE UNEŠIĆ

 PREDSJEDNIK

 Ante Božić, v.r.